Туңдырма

Туңдырма — һөткә, һөт өҫтөнә, ҡаймаҡҡа, майға, һутҡа еләк-емеш, шәкәр һәм башҡа тәм биреүсе матдәләр ҡушып, туңдырып эшләнгән татлы продуктМороженое — Большой энциклопедический словарь.

 Төрҙәре 
Туңдырманың төрлөһө бар, мәҫәлән, крем-брюле йәки пломбир.

Туңдырма — юғары калориялы продукт, ҡайһы берҙәрендә 20 % май һәм 20 % углевод була. Был ризыҡтың ҡатырылғаны һәм йомшағы ла бар. Йомшаҡтары, ғәҙәттә, үлсәп һатыла һәм оҙаҡ һаҡланмай. Туңдырма ҡабының бер нисә варианты бар — вафлинан, ҡағыҙҙан һәм пластик стакандан эшләнгәне, таяҡҡа ҡуйылғаны, мөгөҙ һымаҡ һауыттағыһы, рулет, брикет, торт кеүек эшләнгәне һәм башҡа төрлөләре.

Кафе, ресторан һәм башҡа ерҙәрҙә туңдырма һатҡанда, уны йыш ҡына емеш-еләк, шоколад, вафли киҫәктәре менән биҙәйҙәр, сироп, шоколад, сәтләүек валсыҡтары һибәләр. Туңдырманан шулай уҡ, уға һөт, сироп ҡушып, миксерҙа туҡып, коктейль да яһайҙар

Башҡа төрҙәре:
 ҡаймаҡлы туңдырма (үҫемлек йәки башҡа төрлө май нигеҙендә)
 Сорбе (шәрбәт) (емеш-еләктән, һуттан эшләнгән йомшаҡ туңдырма).
 Емешле боҙ (аҙмы-күпме ҡатырылған, таяҡҡа ҡуйылған, һөттән түгел, һуттан эшләнә).
 Мелорин (үҫемлек майынан)

 Тарихы 
Туңдырма— боронғо тәм-том. Туңдырманың килеп сығыу тарихы дүрт мең йылдан ашыу тип фаразлана..

Беҙҙең эраға тиклем ике мең йыл элек үк Ҡытайҙа өҫтәлгә туңдырманы хәтерләткән, апельсин, лимон киҫәктәре, анар емеше ҡушылған десерттар ҡуйыла. Беҙҙең эраға тиклем XI быуатта ғына «Ши цзин» китабында туңдырма эшләү рецебы һәм уны һаҡлау серҙәре асыла.

Һыуытылған шарап, һуттарҙы һәм һөтлө эсемлектәрҙе боронғо Грецияла ла файҙаланғандар.

Эскимос аш-һыуы Акутак — емештән, иттән, сусҡа майынан эшләнгән туңдырма..

Фалуде — туңдырманың тәүге билдәле өлгөһө беҙҙең эраға тиклем V быуатта барлыҡҡа килә. Ул туңдырылған ал һыу, лайм һуты һәм шулай уҡ, ҡайһы бер осраҡта, төйөлгән фисташканан эшләнгән була.

 Европала 
XIII быуатта Ҡытайҙан тәүге рецепт алып килеп, туңдырма менән Европаны Марко Поло таныштыра. Ул хатта боҙҙоң файҙалы сифаты тураһында китап та яҙа.

Туңдырма әҙерләү буйынса тәүге рецепт 1718 йылда Лондонда баҫылып сығаhttp://www.gutenberg.org/files/20735/20735-h/20735-h.htm#ice_cream «To Ice Cream» in Project Gutenberg’s Mrs. Mary Eales’s Receipts (1733), by Mary Eales..

Хәҙерге вариантындағы туңдырма Рәсәйҙә XIX быуатта барлыҡҡа килә. Тәүге туңдырма фабрикаһы 1851 йылда АҠШ-тың Балтимор ҡалаһында эшләй башлай.

 Етештереү 
Ғәҙәттә туңдырма:
 һөтттән,
 ҡаймаҡтан,
 майҙан,
 шәкәрҙән,
 тәмләткес, ароматлы матдәләрҙән, 
 кәрәкле консистенцияны, яраҡлылыҡ ваҡытын һәм башҡаларҙы тәьмин итеүсе өҫтәлмәләрҙән эшләнә.

Заманса туңдырыу ысулдары барлыҡҡа килгәнсе, туңдырма айырым осраҡтарҙа ғына файҙалана торған үтә затлы ризыҡ һанала. Уны етештереү ҙә ҡатмарлы процесс була.

Өй шарттарында әҙерләү өсөн туңдырма эшләй торған махсус аппарат кәрәк.

Туңдырма ҡатышмаһы әҙерләү процессы түбәндәгеләрҙе үҙ эсенә ала:
 тәүге сеймалды әҙерләү;
 рецептҡа ярашлы сеймал компоненттарын ҡушып, туңдырма ҡатышмаһын әҙерләү;
 механик ҡушымталарҙан һәм патоген микроорагнизмдарҙан таҙартыу өсөн ҡатышманы фильтрлау һәм пастеризациялау;
 әҙер туңдырманың органолептик үҙенсәлеген яҡшыртыу өсөн ҡатнашманың май төйөрсәктәрен онтау; +4°С-ҡа тиклем һыуытыу.

 Галерея 

 Аксессуарҙар 

 Факттар 
 Лондон ресторандарының береһендә ҡатын-ҡыҙҙар һөтөнән яһалған туңдырмаға мадагаскар ваниле һәм лимон цедраһы һалып бирәләр. Baby Gaga тип аталған туңдырма бала имеҙгән ҡатындарҙың һөтөнән эшләнә. Һатып алыусыларҙың теләге буйынса, туңдырмаға балалар өсөн тәғәйенләнгән, ауыртыуҙы баҫа торған «Калпол» йәки теш сыҡҡанда файҙаланыла торған «Бонджела» геле өҫтәп тә бирәләр.

 Иҫкәрмәләр 

 Әҙәбиәт 




 Һылтанмалар 
 Кулинарная книга. Кофейное мороженое.

 Мороженое СССР 50-60-х годов
 ГОСТ 31457-2012 . Мороженое молочное, сливочное и пломбир. Технические условия

Категория:Ашау
Категория:Һөт аҙыҡтары
Категория:Һөт аҙыҡтарынан ашамлыҡтар